CONSILIUL LOCAL AL COMUNEI VALEA IERII

Proces-verbal

încheiat azi 23 iunie 2016 cu ocazia desfăşurării şedinţei de constituire a Consiliului Local al comunei Valea Ierii

Convocarea consilierilor locali declarați aleși urmare a alegerilor locale din data de 5 iunie 2016 s-a făcut prin Ordinul Prefectului Județului Cluj nr.257 din 21.06.2016.

Sunt prezenți cei 9 consilieri precum și d-na Meda Sas ca reprezentant al Prefectului Județului Cluj, primarul și secretarul comunei Valea Ierii.

Reprezentantul Prefectului deschide lucrărilor şedinţei.

D-na Meda Sas.

Domnule Primar, doamnelor şi domnilor consilieri, stimaţi invitaţi, având în vedere faptul că sunt prezenţi toţi cei **9** consilieri locali, declaraţi aleşi la data de 5 iunie 2016, în conformitate cu prevederile Legii administraţiei publice locale nr. 215/2001, republicată cu modificările şi completările ulterioare, şedinţa este legal constituită.

Conform prevederilor art. 31 alin. (1) din Legea administraţiei publice locale nr.215/ 2001, republicată, cu modificările si completările ulterioare, prima parte a lucrărilor şedinţei de constituire, sunt conduse de cel mai în vârstă consilier prezent, asistat de doi consilieri, dintre cei mai tineri.

Din evidenţele noastre rezultă că cel mai în vârstă consilier este dl. Scrob Nicolae-Ioan din partea Partidului Național Liberal (PNL), iar cei mai tineri consilieri sunt: Șipoș Vasile-Mihai și Handru Mircea, din partea Partidului Social Democrat(PSD).

În aceste condiţii, îi invit pe cei trei consilieri să preia conducerea lucrărilor şedinţei de constituire.

D-l Scrob Nicolae-Ioan.

Preluând conducerea lucrărilor şedinţei, dorim să vă asigurăm că ne vom achita în cele mai bune condiţii de această obligaţie, respectând în totalitate prevederile legale.

La şedinţa noastră de constituire, alături de consilierii locali declaraţi aleşi la data de 5 iunie 2016 sunt prezenţi: preşedintele Biroului electoral al circumscripţiei și cadre de conducere din aparatul de specialitate al Consiliului Local al comunei Valea Ierii.

Supunem aprobării dumneavoastră următorul PROIECT AL ORDINII DE ZI:

1. Constituirea grupurilor de consilieri locali;

2. Aprobarea componentei numerice si alegerea nominală a membrilor comisiei de validare;

3. Validarea mandatelor consilierilor locali declaraţi aleşi la data de 5 iunie 2016;

4. Depunerea jurământului de către consilierii locali validaţi şi declararea ca legal constituit a Consiliului local al comunei Valea Ierii;

5. Alegerea preşedintelui de şedinţă;

6. Depunerea jurământului de către primaruluI comunei.

7. Alegerea viceprimarului comunei.

8. Depunerea jurământului de către viceprimarul comunei.

9. Organizarea comisiilor de specialitate.

Consult consilierii dacă mai sunt şi alte propuneri pentru completarea proiectului ordinii de zi.

Dacă nu sunt, supun la vot proiectul ordinii de zi prezentate.

*Cine este pentru? Împotrivă? Se abţine cineva?*

Cu unanimitate/majoritate de voturi, ordinea de zi este aprobată.

**1. Constituirea grupurilor de consilieri locali.**

În conformitate cu prevederile art. 24 din Legea privind Statutul aleşilor locali nr. 393/2004, cu modificările şi completările ulterioare:

„ Consilierii se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.

Consilierii care nu indeplinesc conditiile prevazute la alin. (1) pot constitui un grup prin asociere.

Grupul de consilieri este condus de un lider, ales prin votul deschis al majoritatii membrilor grupului.”[[1]](#footnote-1)

În aceste condiţii vom lua o pauză de 10 minute pentru constituirea grupurilor de consilieri şi alegerea liderilor grupurilor de consilieri.

Reluăm lucrările ședinței și constatăm ca s-au format 2 grupuri de consilieri:grupul PSD având ca lider pe d-l Burz Florentin și grupul PNL având ca lider pe d-l Michile Paul-Vasile.

**2. Aprobarea componentei numerice si alegerea nominala a membrilor comisiei de validare.**

Pentru validarea mandatelor consilierilor locali declaraţi aleşi la data de 5 iunie 2016, în conformitate cu prevederile art. 31 alin.2 din Legea administraţiei publice nr. 215/2001, republicată cu modificările şi completările ulterioare, consilierii aleg dintre membrii săi, pe întreaga durată a mandatului, o Comisie de validare alcătuită din 3-5 consilieri locali.

Propun ca actuala comisie de validare să fie alcătuită din 3 consilieri în a cărei componenţă să se reflecte, pe cât posibil, configuraţia politică a Consiliului Local al comunei Valea Ierii.

Dacă sunt şi alte intervenţii în legătură cu numărul consilierilor ce vor face parte din comisia de validare ?

Dacă nu sunt, supun votului deschis, prin ridicarea mâinii, propunerea ca actuala comisie de validare să fie alcătuită din 3 consilieri.

*Cine este pentru? Împotrivă? Se abţine cineva?*

Se înregistrează unanimitate de voturi, deci s-a aprobat 3 membri în comisia de validare.

Trecem acum la stabilirea componenţei comisiei.

Solicit propuneri din partea grupurilor de consilieri pentru nominalizarea membrilor în comisia de validare.

D-l Burz Florentin propune pe d-l Șipoș Vasile-Mihai.

D-l Sucală Traian propune pe d-na Duma Mirela.

D-l Culda Ioan propune pe d-l Michile Paul-Vasile.

Dintre aceștia trebuie să se aleagă un președinte și un secretar.

D-l Șipoș Vasile-Mihai propune pe d-na Duma Mirela ca președinte al comisiei.

D-l Michile Paul-Vasile propune pe d-l Șipoș Vasile-Mihai ca secretar al comisiei.

D-l Scrob Nicolae-Ioan.

Conform prevederilor art.4 alin.3 din O.G. nr.35/2002: „Alegerea membrilor comisiei de validare se face individual, prin votul deschis al majoritatii consilierilor prezenti la sedinta de constituire”.

În urma votului exprimat constatăm alegerea membrilor în comisia de validare prin H O T A R Â R E A nr. 33.

**3. Validarea mandatelor consilierilor locali declaraţi aleşi la data de 5 iunie 2016.**

Comisia de validare se va retrage împreună cu secretarul unităţii administrativ-teritoriale, d-na Mariș Nelia-Crenguța, în biroul acestuia, pentru verificarea documentelor şi finalizarea procesului verbal.

Dau cuvântul d-nei preşedinte al Comisiei de validare Duma Mirela pentru a prezenta Procesul verbal întocmit cu privire la legalitatea alegerii consilierilor locali.

Vom supune apoi votului deschis, prin ridicare de mâini, validarea mandatelor, separat, în ordine alfabetică, cu precizarea că persoana supusă validării nu participă la vot.

Validarea sau invalidarea mandatelor se face cu votul majorităţii consilierilor prezenţi la şedinţă.

Cu unanimitate de voturi, se aprobă validarea mandatelor consilierilor aleşi, prevedere constatată prin **H O T Ă R Â R E A nr. 34.**

**4. Depunerea jurământului de către consilierii locali validaţi şi declararea ca legal constituit a Consiliului Local al comunei Valea Ierii.**

Consilierii localii ale căror mandate sunt validate, vor depune în faţa asistenţei jurământul prevăzut de art. 32 alin. (1) din Legea administraţiei publice locale nr. 215/2001, republicată cu modificările şi completările ulterioare, după următoarea procedură:

Secretarul unităţii administrativ-teritoriale va da citire jurământului, după care consilierii validaţi se vor prezenta, în ordine alfabetică, în faţa mesei special amenajate pe care se află un exemplar din Constituţia României şi Biblia. Consilierul va pune mâna stângă atât pe Constituţie, cât şi, dacă este cazul, pe Biblie, va pronunţa cuvântul „jur”, după care va semna jurământul de credinţă, imprimat pe un formular special.

Consilierii care refuză să depună jurământul sunt consideraţi demisionaţi de drept, urmând a se proceda la completarea Consiliului Local conform prevederilor legale.

D-na Mariș Nelia-Crenguța dă citire jurământului apoi fiecare consilier s-a prezentat și a jurat conform procedurii apoi a semnat jurământul în 2 exemplare.

D-l Scrob Nicolae-Ioan.

Fiind îndeplinite prevederile art. 34 alin. (1), în conformitate cu art. 34 alin. (2)[[2]](#footnote-2) din Legea administraţiei publice locale nr. 215/2001, republicată, cu modificările şi completările ulterioare, supunem la vot proiectul de hotărâre privind declararea ca legal constituit a Consiliul Local al comunei Valea Ierii.

*Cine este pentru? Împotrivă? Se abţine cineva?*

Se înregistrează unanimitate de voturi. Consiliul Local al comunei Valea Ierii este legal constituit, lucru constatat prin **H O T Ă R Â R E A nr. 35.**

Doresc să fac următoarele precizări:

În conformitate cu prevederile art.4 din Legea nr.176/2010 privind integritatea în exercitarea funcţiilor şi demnităţilor publice<LLNK 12007 144 11 201 0 18>, aleşii locali au obligaţia depunerii declaraţiei de avere şi de interese.

Subliniez faptul că aleşii locali au obligaţia să depună sau să actualizeze declaraţia de avere şi de interese anual, cel mai târziu la data de 15 iunie, pentru anul fiscal anterior.

De asemenea, art. 5 din Ordonanţa de Urgenţă a Guvernului nr.24/2008 privind accesul la propriul dosar şi deconspirarea Securităţii stabileşte obligaţia persoanelor alese cu excepţia celor care la data de 22 decembrie 1989 nu împliniseră vârsta de 16 ani, de a face o declaraţie pe proprie răspundere, în sensul de a preciza dacă au avut sau nu calitatea de lucrător al securităţii sau de colaborator al acesteia.

D-na secretar le dă fiecărui consilier câte un imprimat din:

* declaraţia de avere
* declaraţia de interese
* declaraţia pe proprie răspundere

5. **Alegerea preşedintelui de şedinţă.**

După declararea consiliului ca legal constituit se procedează la alegerea preşedintelui de şedinţă. Alegerea se face prin votul deschis al majorităţii consilierilor în funcţie. Durata mandatului preşedintelui de şedinţă nu poate fi mai mare de 3 luni.

După alegerea preşedintelui de şedinţă acesta preia conducerea lucrărilor consiliului local.Vă rog să faceți propuneri pentru președintele de ședință.

D-l Culda Ioan îl propune pe d-l Scrob Nicolae-Ioan.

În conformitate cu prevederile art. 35 alin. (1) din Legea administraţiei publice locale nr. 215/2001, republicată, cu modificările şi completările ulterioare, supunem la vot proiectul de hotărâre privind alegerea preşedintelui de şedinţă în persoana d-lui Scrob Nicolae-Ioan.

*Cine este pentru? Împotrivă? Se abţine cineva?*

Se înregistrează unanimitate/majoritate de voturi. D-l Scrob Nicolae-Ioan este ales președinte de ședință, lucru constatat prin **H O T Ă R Â R E A nr. 36.**

**6. Depunerea jurământului de către Primarul comunei Valea Ierii.**

În cadrul acestui punct al ordinii de zi are cuvântul d-nei Meda Sas – reprezentant al prefectului care va prezenta hotărârea de validare.

Adresăm sincere felicitări acestuia şi îl asigurăm de tot sprijinul nostru.

D-l primar Duma Gabriel-Alexandru dă citire jurământului și apoi îl semnează.

**7. Alegerea viceprimarului Consiliului Local al comunei Valea Ierii.**

Solicit propuneri pentru funcţia de viceprimar.

D-na Duma Mirela îl propune pe d-l Michile Paul-Vasile.

D-l Șipoș Vasile-Mihai îl propune pe d-l Nap Dorin.

D-l Scrob Nicolae-Ioan.

Supun la vot fiecare propunere pentru a putea fi înscrisă în buletinul de vot.

Se definitivează buletinele de vot.

Exercitarea votului se face într-o cabină special amenajată folosindu-se următoarea procedură:

- pe buletinul de vot se scrie cuvantul "DA" in dreptul numeluicelui pe care doreste sa îl voteze;

Am definitivat lista candidaţilor, rog Comisia de validare să înmâneze fiecărui consilier prezent câte un buletin de vot, pentru a se proceda la votul secret.

Are cuvântul preşedintele Comisiei de validare pentru a prezenta procesul-verbal întocmit cu ocazia numărării voturilor şi stabilirea rezultatelor.

D-na Duma Mirela ia cuvântul și spune că d-l Michile Paul-Vasile este declarat viceprimar al comunei Valea Ierii cu un număr de 5 voturi PENTRU.

**8. Depunerea jurământului de către viceprimar**

Conform prevederilor legale, viceprimarul depune în faţa asistenţei jurământul prevăzut de art. 32 din Legea administraţiei publice locale nr. 215/2001, republicată, cu modificările şi completările ulterioare.

Viceprimarul citeşte jurământul, pe care îl semnează.

Precizăm faptul că, în conformitate cu prevederile art.57 alin.7 din Legea nr.215/2001, rep, cu modificările şi completările ulterioare: „Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut.”

Fiind îndeplinite prevederile legale, alegerea viceprimarului se constată prin H O T Ă R Â R E A N R. 37.

**9. Organizarea comisiilor de specialitate.**

Trecem la punctul următor al ordinii de zi, sens în care, vom proceda la stabilirea numărului de comisii de specialitate, a denumirii lor, precum şi a nominalizării consilierilor la fiecare din aceste comisii.

Trebuie să precizez faptul că potrivit prevederilor art. 54 din Legea administraţiei publice locale nr. 215/2001, republicată, cu modificările şi completările ulterioare, Consiliul Local al comunei Valea Ierii îşi organizează comisii de specialitate pe principalele domenii de activitate.

Propun ca pentru acest mandat Consiliul Local al comunei Valea Ierii să-şi organizeze un număr de 3 comisii de specialitate, în principalele domenii de activitate şi anume:

1. Comisia pentru activități economico-financiare, juridică și de disciplină.

2. Comisia pentru activități social-culturale, culte, învățământ, sănătate și familie, muncă și protecție socială, protecție copii.

3. Comisia pentru agricultură, protecția mediului și turism, amenajarea teritoriului și urbanism.

folosind procedura votului deschis.De asemenea din fiecare comisie să facă parte un număr de 3 membri.

Supun votului dvs. propunerile prezentate.

*Cine este pentru? Împotrivă? Se abţine cineva?*

Cu unanimitate/ majoritate de voturi am aprobat numărul comisiilor de specialitate, denumirea lor şi numărul de membri.

Pentru repartizarea consilierilor locali în comisiile de specialitate solicit propuneri, din partea liderilor de grup, cu menţiunea că şi viceprimarul Consiliului Local al comunei Valea Ierii poate face parte din aceste comisii de specialitate.

Pentru comisia nr.1.

D-l Șipoș Vasile-Mihai îl propune pe d-l Nap Dorin.

D-l Scrob Nicolae-Ioan o propune pe d-na Duma Mirela.

D-l Scrob Nicolae-Ioan îl propune pe d-l Michile Paul-Vasile.

Pentru comisia nr.2.

D-l Scrob Nicolae-Ioan îl propune pe d-l Culda Ioan.

D-l Șipoș Vasile-Mihai îl propune pe d-l Handru Mircea.

D-l Burz Florentin îl propune pe d-l Sucală Traian.

Pentru comisia nr.3.

D-l Culda Ioan îl propune pe d-l Scrob Nicolae-Ioan.

D-l Șipoș Vasile-Mihai îl propune pe d-l Burz Florentin.

D-l Handru Mircea îl propune pe d-l Șipoș Vasile- Mihai.

Supun votului dvs. deschis nominalizarea consilierilor în comisiile de specialitate. C*ine este pentru? Împotrivă? Se abţine cineva?*

Cu unanimitate de voturi s-au aprobat şi nominalizarea consilierilor în comisiile de specialitate.

Stabilirea numărului de comisii, a denumirii lor, precum şi nominalizarea consilierilor în comisii se constată prin H O T Ă R Â R E nr. 38.

În prima ședință de comisie, fiecare comisie își va alege președintele și secretarul.

Punctele înscrise la ordinea de zi fiind epuizate, declar închise lucrările ședinţei noastre de constituire.

Președinte de ședință, Secretar,

Nicolae-Ioan Scrob Nelia-Crenguța Mariș

1. [↑](#footnote-ref-1)
2. [↑](#footnote-ref-2)